Source: https://www.raamatupidaja.ee/uudised/2005/08/16/piiratud-kaibemaksukohustuslane
Timestamp: 2019-02-18 02:40:26+00:00
Document Index: 6305152

Matched Legal Cases: ['§ 10', '§ 16', '§ 21', '§ 8', '§ 10', '§ 25', '§ 20', '§ 20']

Maksu- ja Tolliamet • 15. august 2005
Isikul, välja arvatud maksukohustuslasel või ettevõtlusega mittetegeleval füüsilisel isikul, kes saab Eestis maksukohustuslasena registreerimata välisriigi maksukohustuslaselt KMS § 10 lõikes 2 nimetatud teenust, milleks on
2) reklaamiteenus;3) konsultatsiooni-, raamatupidamis-, õigus-, audiitori-, inseneri-, tõlke-, andmetöötlus- või infoteenus;4) käesoleva seaduse § 16 lõike 2 punktis 5 nimetatud teenus, välja arvatud seifi üürimine, või kindlustusteenus, mille hulka arvatakse ka edasikindlustus;5) tööjõu vahendamine;6) vallasasja, välja arvatud transpordivahendi üürile, rendile või kasutusvaldusse andmine;7) telekommunikatsiooniteenus, kaasa arvatud ülekandeliinide kasutamise õiguse loovutamine;8) ringhäälinguteenus;9) elektrooniliselt osutatav teenus;10) vahendaja teenus, kes teise isiku nimel ja arvel tegutsedes hangib teisele isikule üht punktides 1-9 nimetatud teenust;11) teise liikmesriiki toimetatud vallasasja remontimine, hindamine, töötlemine või kokkupanemine, kui vallasasi toimetatakse Eestisse tagasi;12) kauba ühest liikmesriigist teise veo teenus, kaasa arvatud kauba vedu Eestisse või Eestist, sellise kaubaveo korraldamise teenus ning sellise kaubaveoga seotud kõrvalteenused
siis tekib piiratud maksukohustuslane registreerimise kohustus teenuse saamise päevast (KMS § 21 lg 1).
Kui isiku ühendusesiseselt soetatud kaupade (KMS § 8), välja arvatud aktsiisikaup ja uus transpordivahend, maksustatav väärtus ületab kalendriaasta algusest arvates 160 000 krooni, tekib tal piiratud maksukohustuslasena registreerimise kohustus nimetatud piirmäära ületamise päevast.
Kui piiratud maksukohustuslane registreeriti KMS § 10 lõikes 2 nimetatud teenuste saamisel ning ühendusesiseselt soetatud kaupade piirmäär ületab aasta algusest arvates 160 000 krooni, siis peab piiratud maksukohustuslane nimetatud piirmäära ületamisest arvates kolme tööpäeva jooksul kirjalikult teavitama maksuhaldurit kauba ühendusesisese soetamise piirmäära ületamisest (KMS § 25 lg 2).
Piiratud maksukohustuslasena registreerimiseks esitatakse piiratud maksukohustuslase registreerimise avalduse vorm. Piiratud maksukohustuslase registreerimisel kohaldatakse KMS §-s 20 sätestatud maksukohustuslase registreerimise sätteid (vt ülalpool).
Kui piiratud maksukohustuslane on ettevõtlusega tegelev isik, siis on tal õigus esitada avaldus enda maksukohustuslasena registreerimiseks vastavalt KMS § 20. Kui piiratud maksukohustuslane registreeritakse maksukohustuslasena vastavalt KMS § 20, kustutatakse ta registrist piiratud maksukohustuslasena.